शेयर बाजारों में तेजी का रुख  
प्रमुख सूचकांक सेंसेक्स 43.47 अंकों की बढ़त के साथ 15782.17 पर और निफ्टी 4.15 अंकों की बढ़त के साथ 4718.15 पर खुला।
देश के शेयर बाजारों में सप्ताह के पहले कारोबारी दिवस सोमवार को बढ़त का रुख देखा गया। प्रमुख सूचकांक सेंसेक्स 43.47 अंकों की बढ़त के साथ 15782.17 पर और निफ्टी 4.15 अंकों की बढ़त के साथ 4718.15 पर खुला। सुबह करीब 10.00 बजे बम्बई स्टॉक एक्सचेंज (बीएसई) का संवेदी सूचकांक सेंसेक्स 136.33 अंकों की बढ़त के साथ 15875.03 पर जबकि नेशनल स्टॉक एक्सचेंज (एनएसई) का निफ्टी 42.55 अंकों की बढ़त के साथ 4755.56 पर कारोबार कर रहा था। बीएसई के मिडकैप और स्मॉलकैप सूचकांकों में भी तेजी का रुख था।